Diari Oficial de la Generalitat Valenciana


Sumari del DOGV 4468, del 27-03-2003 (2003/2987)

Informació pública de les bases del concurs per a la provisió del lloc de treball de conductor de l'Alcaldia.
-------------------------------------------------------------------------------------------------------------

### Dades del document

Número de DOGV
:   4468

Data del DOGV
:   27-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/2987


Data del document
:   24-02-2003

Organisme emissor
:   Ajuntament de la Vall d'Uixó

Tipus de document
:   Convocatòria

Descriptors 

:   * Vall d'Uixó, la
    * administració local
    * personal de conducció
    * concurs administratiu

Informació pública de les bases del concurs per a la provisió del lloc de treball de conductor de l'Alcaldia. [2003/M2987]
  
Primera. Objecte
  
L'objecte de les presents bases és la provisió en propietat, pel procediment de concurs de mèrits, del lloc de treball de conductor de l'Alcaldia vacant en la relació de llocs de treball del personal laboral fix per a 2003.
  
- Nombre de llocs que es convoquen: 1.
  
- Denominació del lloc: conductor de l'Alcaldia.
  
- Nivell de complement de destí:14.
  
- Complement específic: 5.230,30 euros.
  
- Grup de titulació: E.
  
- Funcions a exercir:
  
- Conducció del vehicle de l'Alcaldia i la resta de vehicles oficials municipals per al transport de persones i/o materials.
  
- Manteniment dels vehicles oficials, realitzant xicotetes reparacions en els vehicles, detectant-hi avaries i traslladant-los al taller per a la seua reparació.
  
- Vigilar i contravigilar els vehicles, els itineraris i els seus voltants, quan siguen utilitzats per autoritats municipals amenaçades.
  
- Entrega externa de notificacions, cartes, paqueteria, documentació, i altres encàrrecs relacionats que se li encomanen.
  
- Vetlar en tot moment pels vehicles al seu càrrec, per la custòdia del vehicle, ferramentes i recanvis, així com la neteja i conservació.
  
- Verificar el bon estat dels vehicles, així com que porte les plaques oficials corresponents.
  
- Realització d'encàrrecs que requerisquen o aconsellen l'ús dels vehicles assignats.
  
- Transportar a càrrecs de la corporació i altres personalitats, amb total disponibilitat horària i mantenint el degut sigil professional.
  
- Contractar vehicles de lloguer quan siga necessari i així ho indique l'Alcaldia.
  
- Cobrar i distribuir els llocs del mercat del divendres, així com de la resta de mercats i fires que se celebren en la localitat.
  
- Totes les altres tasques afins al tipus de lloc i semblants a les anteriorment descrites, que li siguen encomanades pels seus superiors jeràrquics i resulten necessàries per raons del servici.
  
Segona. Condicions requerides per a prendre part en el concurs
  
Per a poder participar serà necessari reunir les següents condicions:
  
1. Ser personal laboral fix de l'Ajuntament de la Vall d'Uixó, qualsevol que siga la seua situació administrativa, excepte els suspesos en ferm mentre dure la suspensió i els excedents voluntaris per interés particular durant el termini legal obligatori de permanència en la dita situació.
  
2. Estar en possessió del certificat d'escolaritat.
  
3. Estar en possessió del permís de conduir classe B1.
  
Tots estos requisits hauran de reunir-se en la data en què acabe el termini de presentació de les sol·licituds de participació.
  
Tercera. Presentació de sol·licituds
  
Les instàncies sol·licitant participar en el procediment es dirigiran a l'alcalde president de la corporació acompanyades de la documentació acreditativa dels mèrits que s'al·leguen, en les quals els aspirants hauran de manifestar que reunixen totes i cada una de les condicions que s'exigixen en la base segona. Les instàncies es presentaran en el Registre General d'Entrada per qualsevol de les formes regulades en l'article 38 de la Llei 30/1992, de 26 de novembre, en la seua redacció donada per la Llei 471999, durant el termini de 20 dies naturals comptats a partir del dia següent a la publicació de l'extracte de la present convocatòria en el Diari Oficial de la Generalitat Valenciana.
  
A les instàncies s'acompanyarà una memòria; la seua no-presentació determinarà l'exclusió automàtica dels aspirants del procés selectiu.
  
La memòria es presentarà en sobre tancat, mecanografiada a doble espai i a una sola cara, mida DIN A-4, haurà d'incloure apartats que tracten almenys dels següents assumptes:
  
1. Motors de combustió interna i motors d'explosió. 2. Manteniment de vehicles oficials. 3. Inspeccions tècniques de vehicles. 4. Llei sobre Trànsit, Circulació de Vehicles a Motor i Seguretat Viària. 5. Localització de les distintes institucions de l'administració de l'estat i autonòmica. 6. Qualsevol altra mesura que contribuïsca a millorar el servici.
  
Quarta. Mèrits i proves
  
Els mèrits al·legats es valoraran amb referència a la data de finalització del termini de presentació de les instàncies d'acord amb el següent barem:
  
1. Per experiència laboral desenrotllant les funcions del lloc a què es concursa: 0,10 punts per mes complet de servicis, fins a un màxim de 3,5 punts.
  
2. Per cursos de formació realitzats i directament relacionats amb les funcions a exercir en el lloc de treball, fins a un màxim d'1,5 punts segons la següent duració:
  
- menys de 20 hores: 0,25 punts.
  
- de 20 a 60 hores: 0,50 punts.
  
- de 60 a 100 hores: 0,75 punts.
  
- més de 100 hores: 1 punt.
  
3. Per antiguitat al servici de l'administració pública qualsevol que siga la relació d'ocupació o grup en què s'haja prestat, segons la següent escala:
  
- fins a 10 anys: 0,50 punts.
  
- fins a 20 anys: 0,75 punts.
  
- a partir de 20 anys: 1 punt.
  
4. Per estar en possessió d'un determinat grau personal de forma que s'haja prestat en propietat, durant 2 anys continuats o 3 amb interrupció, un lloc de treball el nivell de complement de destí del qual estiga comprés en la següent escala:
  
- superior al lloc a què s'opta: 1 punt.
  
- igual al lloc a què s'opta: 0,75 punts.
  
- inferior al lloc a què s'opta. 0,50 punts.
  
5. Valoració del resultat d'una entrevista, que tindrà com a objectiu l'exposició i defensa de la memòria prèviament presentada . La puntuació màxima que podrà obtindre's en este apartat serà d'1 punt i tindrà com a missió contrastar l'adequació del perfil professional i aptituds del concursant i les seues possibles iniciatives per al millor exercici de les funcions del lloc convocat.
  
Només se sotmetran a l'entrevista els concursants que hagen obtingut un mínim d'1,5 punts en aplicació del barem previst en els apartats anteriors, quedant eliminat la resta del personal concursant.
  
Quinta. Puntuació i proposta de nomenament
  
Les puntuacions finals s'obtindran sumant els punts obtinguts per cada aspirant en aplicació del barem obtingut en la base quarta a què s'afegiran els obtinguts en la fase d'entrevista. Les puntuacions atorgades així com la puntuació final haurà de reflectir-se en l'acta que s'alçarà a l'efecte, així com el concursant proposat per a l'adjudicació del lloc de treball per haver obtingut la màxima puntuació.
  
Sexta. Comissió de valoració
  
La comissió de valoració estarà constituïda en la següent forma:
  
President: l'alcalde president de l'Ajuntament o persona en qui delegue.
  
Secretari: el que ho siga de la corporació o funcionari en qui delegue.
  
Vocals:
  
- Un contractat laboral de l'Ajuntament nomenat a proposta del Comité d'Empresa.
  
- Un funcionari o contractat laboral expert en la matèria designat per la corporació.
  
- El regidor delegat de Personal o regidor en qui delegue.
  
La comissió de selecció estarà facultada per a resoldre totes les incidències que es produïsquen durant la celebració de les proves.
  
La comissió de selecció podrà disposar la incorporació d'assessors especialistes, en este cas, el seu nomenament es farà públic junt amb el del tribunal. Estos tindran veu i no vot.
  
La comissió no es podrà constituir ni actuar sense l'assistència del menys tres membres, entre els quals hauran de trobar-se el president i el secretari.
  
La comissió de valoració podrà disposar la incorporació d'assessors especialistes quan les característiques o la dificultat de la prova així ho requerisquen, que col·laboraran amb la comissió i tindran veu i no vot.
  
En cada sessió del tribunal podran participar els membres titulars o, en la seua absència, els suplents i no es podran substituir entre si en la mateixa sessió.
  
La comissió podrà requerir en qualsevol moment el candidat perquè acredite la seua personalitat.
  
La comissió que actue en este procés selectiu tindrà la categoria tercera de conformitat amb el que disposa el Reial Decret 462/2002, de 24 de maig.
  
Sèptima. Proposta de nomenament i presa de possessió
  
Acabada la valoració del concurs i l'entrevista, el resultat de la dita valoració i l'adjudicació provisional es reflectirà en l'acta i en l'anunci comprensiu de tot el personal concursant, ordenat de major a menor puntuació total que serà exposada en el tauler d'anuncis de la corporació durant el termini de 10 dies hàbils, durant els quals podran els concursants formular reclamacions.
  
Transcorregut el dit termini, la comissió resoldrà les reclamacions que es presenten i formularà l'adjudicació definitiva del lloc.
  
El concursant proposat presentarà en el termini de 20 dies hàbils comptats a partir del dia següent al dia en què es faça públic el resultat del concurs els documents acreditatius de les condicions de capacitat i requisits exigits en les bases de la convocatòria.
  
L'aspirant proposat estarà exempt de presentar els documents que acreditant les condicions mencionades ja es troben en poder de l'Ajuntament.
  
Si durant el termini indicat, i excepte els casos de força major, el concursant proposat no presentara la documentació, no podrà ser nomenat, quedant decaigut en el seu dret i, en conseqüència, sent nomenat el següent aspirant en puntuació.
  
Presentada la documentació es procedirà a efectuar per l'òrgan competent el corresponent nomenament.
  
Octau. Impugnacions
  
Contra les presents bases del concurs, es podrà interposar potestativament recurs de reposició davant del mateix òrgan que ha dictat l'acte. El termini per a la seua interposició serà d'un mes comptat a partir del dia següent a la publicació efectuada en el DOGV Així mateix es podrà interposar directament recurs contenciós administratiu davant del Jutjat Contenciós Administratiu de Castelló dins del termini de dos mesos comptats des de l'endemà de la seua publicació efectuada en el DOGV, de conformitat amb el que disposa els articles 109 i 116 de la Llei de Règim Jurídic de les Administracions Públiques i del Procediment Administratiu Comú, 8 i 6 de la Llei 29/1998 Reguladora de la Jurisdicció Contenciosa Administrativa.
  
Tot això sense perjuí que puga exercir-se qualsevol altre recurs o acció que s'estime procedent.